1 Xeruete, ndee ma Xeruete imbaraete va'e.
Xee ma roekaa rupi anhea'ã aikovy.
Ndere ma xerekovea nda'eveive.
Xerete re voi aendu ndere anhembojaxea,
yvy ipiru reia rupi yy re nda'evei va'e rami.
aikuaa pota va'ekue nembaraetea ha'e nerexakãa re.
3 Mba'eta xerekove 'rãgue py xee arovy'ave ndee xemboaxya.
Ha'e rami vy rogueroporaei 'rã.
4 Ha'e rami vy roguerovy'a 'rã aikove teria ja,
nderery rupi xepo aupi 'rã guive.
5 Xenhe'ẽ py avy'a nhandy ha'e xo'o hee va'e ha'u vy avy'aa rami avi.
Roguerovy'aa rupi xejuru py rogueroporaei.
6 Xerupa py xetuia rupi voi xema'endu'a 'rã ndere,
pyávy ndakevei vy aikuaa pota 'rã ndere,
7 xepytyvõa reiko ramo.
Ndepepo'ã py anhemi vy aporaei 'rã vy'a rupi.* "Ndepepo'ã py" he'ia ma Nhanderuete opena porãa re ijayvu vy (Mateus 23.37).
8 Xenhe'ẽ ma ndere anho oĩ.
Ndepo reiporu kuaa regua re xejopy.
ho'apa 'rã yvykua vaikue py.
10 Remboaxa 'rã kyxe py ipo'aka va'e kuery pe,
jagua-tuvy nhe'ẽ rembi'urã rive ikuai aguã.
11 Ha'e rã huvixave ma ovy'a 'rã Nhanderuete re.
Hery rupi oura va'e kuery avi ovy'a 'rã okuapy.
Ha'e rã apu rupi ikuai va'e ma okyrirĩmba 'rã.
Jogueroporaei va'e pe mboraeirã Davi ombopara va'ekue.
*63:7 "Ndepepo'ã py" he'ia ma Nhanderuete opena porãa re ijayvu vy (Mateus 23.37).
